શહેરની વી.એસ હોસ્પિટલના સુપ્રિટેન્ડન્ટે સૂચવેલા રૂ.૧૬૧.૨૫ કરોડના બજેટમાં વી.એસ. હોસ્પિટલ ના અધ્યક્ષ એવા મેયર ગૌતમભાઇ શાહે આજે વ્યવસ્થાપમંડળે સૂચવેલા ૩.૭૨ કરોડના વધારા સાથે કુલ રૂ.૧૬૪.૯૮ કરોડનું બજેટ મંજૂર કર્યું હતું. સાથે સાથે મેયરે વી.એસ.હોસ્પિટલ માં નવા સાધનોની ખરીદી અને અન્ય જાગવાઇઓ અંગેની રૂપરેખા પણ આપી હતી. પરંતુ વી.એસ હોસ્પિટલ ના વર્ષ ૨૦૧૮-૧૯ના વર્ષના આ બજેટમાં સૌથી ચોંકાવનારી અને આશ્ચર્યજનક વાત તો એ હતી કે, કુલ બજેટમાં એસ્ટાબ્લીશમેન્ટ ખર્ચ માટે રૂ.૮૮.૨૪ ટકા એટલે કે, રૂ.૧૪૫.૫૭ કરોડ ખર્ચની જાગવાઇ કરાઇ છે, જયારે ગરીબ અને જરૂરિયાતમંદ દર્દીઓ માટેની દવા, સર્જીકલ માટે માત્ર ૨.૬૧ ટકા એટલે કે, માત્ર રૂ.૪.૩૦ કરોડ રૂપિયાની જાગવાઇ કરાઇ છે. આમ, વીએસ હોસ્પિટલ નું બજેટ એકંદરે પ્રથમ દ્રષ્ટિએ એસ્ટાબ્લીશમેન્ટ બજેટ હોય તેવું લાગી રહ્યું છે કે જેમાં ગરીબ દર્દીઓની દવા અને સારવારની વાત કયાંક હાંસિયામાં ધકેલાઇ ગઇ હોય તેવું સ્પષ્ટ જણાઇ રહ્યું છે. શહેરના મેયર અને વી.એસ.હોસ્પિટલ ના વ્યવસ્થાપક મંડળના ચેરમેન ગૌતમભાઇ શાહના અધ્યક્ષસ્થાને મળેલી બોર્ડ બેઠકમાં વર્ષ ૨૦૧૮-૧૯નું બજેટ મંજૂર કરાયું હતું. વી.એસ. હોસ્પિટલ ના સુપ્રિટેન્ડન્ટ દ્વારા કુલ રૂ.૧૬૧.૨૫ કરોડનું બજેટ અગાઉ રજૂ કરવામાં આવ્યું હતું, જા કે, વી.એસ.ના અધ્યક્ષ એવા મેયરે તેમાં રૂ.૩.૭૨ કરોડનો વધારો સૂચવ્યો હતો અને પરિણામે કુલ રૂ.૧૬૪.૯૮ કરોડનું બજેટ આજે મંજૂર કરવામાં આવ્યું હતું. આ અંગે મેયર ગૌતમભાઇ શાહે જણાવ્યું હતું કે, વી.એસ હોસ્પિટલ માં નવા વર્ષે દર્દીઓના આરોગ્ય અને સારવારને ધ્યાનમાં રાખી નવા સાધનો, મશીનો,હોસ્પિટલ ના કલરકામ સહિતના કામો અંગે પ્રાધાન્યતા આપવામાં આવી છે. તો, હોસ્પિટલ માં દર્દીઓ અને તેમના સગાવ્હાલાઓ દ્વારા ડોકટર્સ અને સ્ટાફ પર છાશવારે થતાં હુમલા અને ઘર્ષણની પરસ્થતિને ધ્યાનમાં લઇને વી.એસ.હોસ્પિટલ માં સૌપ્રથમવાર ચીફ સીકયોરીટી ઓફિસરની નિમણૂંક કરવાનું નક્કી કરાયું છે. હોસ્પિટલ માં રૂ.૩૮ લાખના ખર્ચે બે નવા એનેસ્થેસીયા વર્ક સ્ટેશન વીથ મલ્ટીપેરા મોનીટર વસાવવામાં આવશે.